OpenLLM-France/wikimedia huggingface dataset:
# Antonio Beccadelli

Antonio Beccadelli (Palerm 1394 — Nàpols 1471), anomenat el Panormita, fou un humanista italià, poeta, doctor en dret i membre de la cort d'Alfons el Magnànim.
Nascut a Palerm, era el fill gran del mercader Enrico di Vannino Beccadelli, que havia jugat un rol actiu en la política siciliana, exercent de pretor de Palerm el 1393.

## Viatges

Beccadelli viatjà a nombroses ciutats italianes i va ser alumne de Gasparino da Barizizza a Pàdua. El 1419 es va estar un temps a Florència, i d'allí viatjà a Siena per estudiar jurisprudència. Prosseguí cap a Bolonya, on s'està fins a l'agost del 1427. Retornà a Florència i d'allí a Roma, on hi restà dins el 1428. El 1429 viatjà a Gènova.
A Pavia fou hoste de la familia de Filippo Maria Visconti (1430-1433), on completà els seus estudis i entrà a la cort dels Visconti. Es dedicà a estulis filològics, en especial a Plaute.

## Beccadelli i Alfons el Magnànim

El 1434 entrà al servei d'Alfons el Magnànim a Nàpols. Alfons era un gran patrocinador de les arts i en aquella ciutat Beccadelli hi fundà l'acadèmia Porticus Antonianus, posteriorment coneguda com a Pontaniana, en honor de Giovanni Pontano, que va succeir-hi a Beccadelli. Fou Beccadelli qui introduí Pontano, aleshores un jove estudiós, a la cancelleria reial d'Alfons.
Beccadelli, que compartia amb Alfons una gran estima per la cultura, l'acompanyà en les vicissituds del seu regnat. Quan Alfons caigué presoner de Filippo Maria Visconti, Duc de Milà, el 1435, el mateix rei persuadí el seu captor de deixar-lo anar convencent-lo que interessava a Milà no impedir la victòria catalanoaragonesa a Nàpols. Beccadelli, amb les seves antigues relacions amb la cort milanesa, hi jugà el seu paper, en aquestes negociacions.
Després de la mort del rei Alfons, Beccadelli continuà relacionat amb la Corona d'Aragó i serví Ferran I de Nàpols, fill del Magnànim, l'educació del qual havia estat posada per aquest darrer, el seu pare, sota la direcció de Beccadelli.
Beccadelli morí a Nàpols.

## Hermaphroditus

Beccadelli és famós per la seva obra de contingut sexual Hermaphroditus (1425), una col·lecció de vuitanta-un epigrames en llatí, que evoca l'erotisme desinhibit dels treballs de Catul i Marc Valeri Marcial, així com la Priapea.

## Altres obres

* Epistulae gallicae (1474)
* Epistulae campanae (1474)
* Espistulae politicae
* De dictis et factis Alphonsi regis (1455)
* Liber Rerum Gestarum Ferdinandi Regis (1438-1458).

## Palazzo del Panormita

El Palazzo del Panormita, a Nàpols, li va pertànyer. Fou construït a la segona meitat del segle xv sota la direcció de l'arquitecte Giovan Filippo de Adinolfo.

## Bibliografia
### En català

* Antonio Beccadelli, Dels fets e dits del gran rey Alfonso. Versió catalana segle xv de Jordi de Centelles; a cura d'Eulàlia Duran; establiment del text llatí a cura de Mariàngela Vilallonga; apéndix de Joan Ruiz i Calonja. Editorial Barcino, Barcelona, 1990. ISBN 978-84-7226-626-1. Vegeu-ne dades i índex.

### En castellà

* Antonio Beccadelli, El Hermafrodito. Ed. Akal, 2008. Colección: Clásicos latinos medievales y renacentistas, 23. ISBN 978-84-460-2574-0
# Ptychadena obscura

Ptychadena obscura és una espècie de granota que viu a la República Democràtica del Congo, Zàmbia i, possiblement també, a Angola i Tanzània.

## Referències

* Poynton, J.C. & Channing, A. 2004. Ptychadena obscura. 2006 IUCN Llista vermella d'espècies amenaçades. Accedit a data 19 d'abril del 2008 (en anglès).
# Mengíbar

Mengíbar és un municipi de la Província de Jaén (Espanya), situat a 21 km de la capital provincial, Jaén, i a 323 km de la ciutat de Madrid, amb 9.048 habitants (2005, INE) i una extensió de 62 km². Pertany a l'Àrea metropolitana de Jaén.
# Espinchal

Espinchal és un municipi francès situat al departament del Puèi Domat i a la regió d'Alvèrnia-Roine-Alps. L'any 2007 tenia 104 habitants.

## Demografia
### Població

El 2007 la població de fet d'Espinchal era de 104 persones. Hi havia 48 famílies de les quals 16 eren unipersonals (4 homes vivint sols i 12 dones vivint soles), 20 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 144 habitatges, 48 eren l'habitatge principal de la família, 77 eren segones residències i 19 estaven desocupats. 125 eren cases i 17 eren apartaments. Dels 48 habitatges principals, 34 estaven ocupats pels seus propietaris i 14 estaven llogats i ocupats pels llogaters; 1 tenia una cambra, 6 en tenien dues, 7 en tenien tres, 9 en tenien quatre i 26 en tenien cinc o més. 37 habitatges disposaven pel capbaix d'una plaça de pàrquing. A 23 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Espinchal el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 8 |
| 0 | 70 a 74 | 0 |
| 12 | 65 a 69 | 4 |
| 12 | 60 a 64 | 8 |
| 4 | 55 a 59 | 16 |
| 4 | 50 a 54 | 0 |
| 4 | 45 a 49 | 0 |
| 4 | 40 a 44 | 8 |
| 4 | 35 a 39 | 0 |
| 0 | 30 a 34 | 8 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 8 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 57 persones, 36 eren actives i 21 eren inactives. De les 36 persones actives 28 estaven ocupades (14 homes i 14 dones) i 8 estaven aturades (3 homes i 5 dones). De les 21 persones inactives 9 estaven jubilades, 5 estaven estudiant i 7 estaven classificades com a «altres inactius».

### Activitats econòmiques

Dels 5 establiments que hi havia el 2007, 1 era d'una empresa de fabricació d'altres productes industrials, 3 d'empreses de comerç i reparació d'automòbils i 1 d'una empresa de serveis.
L'any 2000 a Espinchal hi havia 9 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Espinchal a l'INSEE.
* Évolution et structure de la population Fitxa amb el detall de dades d'Espinchal a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Antiparal·lelisme

«Antiparal·lelisme» té aquests significats:
* Antiparal·lelisme (bioquímica), l'orientació de molècules adjacents
* Antiparal·lelisme (matemàtiques), la situació de línies paral·leles en relació a un angle
* Antiparal·lelisme (electrònica), la polaritat d'aparells emprats en paral·lel
# San Bruno

San Bruno és una població dels Estats Units a l'estat de Califòrnia. Segons el cens del 2000 tenia 40.165 habitants.

## Demografia

Segons el cens del 2000, San Bruno tenia 40.165 habitants, 14.677 habitatges, i 9.921 famílies. La densitat de població era de 2.840,3 habitants/km².
Dels 14.677 habitatges en un 31,4% hi vivien nens de menys de 18 anys, en un 51,8% hi vivien parelles casades, en un 11,2% dones solteres, i en un 32,4% no eren unitats familiars. En el 25,5% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,29.
Per edats la població es repartia de la següent manera: un 23% tenia menys de 18 anys, un 8,2% entre 18 i 24, un 34,5% entre 25 i 44, un 23,1% de 45 a 60 i un 11,2% 65 anys o més.
L'edat mediana era de 36 anys. Per cada 100 dones de 18 o més anys hi havia 95,3 homes.
La renda mediana per habitatge era de 62.081 $ i la renda mediana per família de 70.251 $. Els homes tenien una renda mediana de 46.843 $ mentre que les dones 36.851 $. La renda per capita de la població era de 26.360 $. Entorn del 3,1% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- San Bruno». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- San Bruno». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# White Lion

White Lion va ser una banda estatunidenca i danesa de música Hard Rock / Heavy Metal, formada en la ciutat de Nova York el 1983 pel vocalista danès Mike Tramp i el guitarrista estatunidenc Vito Bratta.
# Argilaga

«Argilaga» té aquests significats:
* Argilaga (Genista scorpius), planta espinosa.
* L'Argilaga, poble del municipi de la Secuita al Tarragonès.
# Pxenitxni

Pxenitxni (en rus: Пшеничный) és un poble (un possiólok) del krai de Stàvropol, a Rússia, que el 2017 tenia 407 habitants. Pertany al districte rural de Petrovski.

## Referències

* ↑ Протокол учредительского съезда Ставрсельскосоюза 11-13 января 1925 года и приложение к нему. Ставрополь: [Б. и.], 1925, p. 29-31.
# Mengücek

Mengücek Ahmet (antic otomà Megüček Ahmed, transcripció antiga Mengudjek, àrab Mangudjak) fou un bey o beg turcman, epònim d'una petita dinastia anomenada de Mengücek-oğlu o Mengücekoğulları (a vegades mengücèquides, mengudjèkides, mangudjàkides, mengudjèquides, mandudjàquides, mengujèquides o mangujàquides) que va pastorar i combatre per Àsia Menor després de la batalla de Mantziciert (1071).
Va tenir com a centre la ciutat d'Erzindjan i va dominar també Divrigi, Koghonia i altres llocs. Tenia als saltúquides a l'est (a Erzurum) i als danishmèndides a l'oest (a Sivas), als romans d'Orient (Trebisonda) al nord i els principats ortúquides al sud. Va morir el 1118 i el va succeir el seu fill Mengücekli Ishaq Beg.

## Bibliografia

* Claude Cahen, Pre-ottoman Turkey
# Edward Blyth

Edward Blyth (Londres, 23 de desembre del 1810 - 27 de desembre del 1873) fou un zoòleg i químic anglès conegut com un dels fundadors de la zoologia de l'Índia i precursor de la teoria de la selecció natural.
Blyth va néixer a Londres el 1810. En 1841 va viatjar a l'Índia per ocupar el càrrec de comissari del museu de la Societat Asiàtica Real de Bengala. Actualitzà els catàlegs del museu i el 1849 publicà el Catalogue of the Birds of the Asiatic Society (Catàleg dels Ocells de la Societat Asiàtica). Descrigué els espècimens de l'ocell de Hume, Tickell, Swinhoe i altres. Va romandre com comissari fins al 1862, quan la seva feble salut el va obligar a tornar a Anglaterra. La seva obra The Natural History of the Cranes (Història Natural de les Grues) es va publicar el 1881.

## Espècies que porten el seu nom

* Tragopan de Blyth (Tragopan blythii)
# Arman Kamixev

Arman Gabidullovitx Kamixev (en rus: Арман Габидуллович Камышев) (Astanà, 14 de març de 1991) és un ciclista kazakh. Professional des del 2012, actualment a l'equip Team Astana. Del seu palmarès destaca el ZLM Tour de 2010, i el Campionat nacional en ruta de 2016.

## Palmarès

* 2008
** Vencedor d'una etapa del Tour de l'Abitibi
** Vencedor d'una etapa als Tres dies d'Axel
* 2009
** Campió d'Àsia júnior en ruta
* 2010
** 1r al ZLM Tour
* 2011
** Vencedor d'una etapa del Gran Premi ciclista de Saguenay
* 2012
** 1r al Gran Premi ciclista de Saguenay i vencedor de 2 etapes
** Vencedor d'una etapa de la Volta a Bulgària
** Vencedor d'una etapa de la Volta a la Independència Nacional
** Vencedor d'una etapa del Giro de la Vall d'Aosta
* 2014
** Vencedor d'una etapa del Tour de Hainan
* 2016
** Campió del Kazakhstan en ruta

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# San Caprasio

San Caprasio és una església a Santa Creu de la Serós (Província d'Osca, Espanya) construïda entorn de 1020-1030 com a parròquia del petit nucli de Santa Creu, proper al Monestir de Sant Joan de la Penya. Tipològicament pertany al grup de monuments del primer terç del segle xi atribuïts a tallers itinerants de mestres llombards (romànic llombard).
És una església de nau única de dos trams coberts amb voltes d'aresta i un reduït presbiteri cobert amb volta de canó, que antecedeix a un absis semicircular cobert per volta de quart d'esfera. En l'hemicicle absidal s'obren dues petites exedres laterals.
La sobrietat de l'interior es veu alleugerida en l'exterior per la utilització de lesenes i arquets llombards, fins i tot en el front occidental, on s'obre la portada d'ingrés, que confereixen als murs un major joc volumètric i lumínic.
La fàbrica és de carreu de mitja grandària, tallat a maça i col·locat a soga, aparell habitual del sistema constructiu llombard, que aquí també està present en l'ús de la proporció dupla, que dota a l'edifici d'una gran harmonia.
Sobre el presbiteri s'aixeca una torre de planta quadrada i cos únic amb finestres geminades en tres dels seus fronts, que va ser construïda ja al segle xii.

## Referències

* Aquest text pren com a referència la declaració de Bé d'Interès Cultural publicat en el BOA nº 147 de data 17 de desembre de 2004 i s'ajusta a l'article 13 LPI.
# Yan Xing

Yan Xing :
| Xinès tradicional: | Xinès tradicional: | 閻行 |
| Xinès simplificat: | Xinès simplificat: | 阎行 |
    En aquest nom xinès, el cognom és Yan.
Yan Xing, nom estilitzat Yanming (彥明), també anomenat Yan Yan (閻艷), va ser un general militar durant el període de la tardana Dinastia Han Oriental de la història xinesa. Ell era el gendre del senyor de la guerra Han Sui. Durant la batalla contra el senyor de la guerra Ma Teng, Yan es va fer prou conegut per la seva habilitat arraconant a Ma Chao. Yan més tard tractà de persuadir a Han Sui d'unir-se al senyor de la guerra Cao Cao, però Han ja s'havia aliat amb Ma Chao, per la qual cosa va desembarassar-se de Yan. Yan llavors va anar personalment a unir-se a Cao.

## Vegeu també

* Llista de persones dels Tres Regnes

## Referències

* Chen Shou. Registres dels Tres Regnes, Capítol 15, Biografia de Zhang Ji.
# Tim Ream

Timothy Michael "Tim" Ream, (5 d'octubre de 1987) és un futbolista estatunidenc que actualment juga pel Fulham FC de la Premier League i per la selecció nacional dels Estats Units. Normalment juga de defensa central.

## Referències

* ↑ «Premier League Clubs submit Squad Lists» (PDF). The Football Association, 02-02-2012 [Consulta: 3 febrer 2012]. Arxivat 2012-02-27 a Wayback Machine. «Còpia arxivada». Arxivat de l'original el 2012-02-27. [Consulta: 18 febrer 2012].
* ↑ «Tim Ream Profile». Football Arroyo. [Consulta: 7 agost 2022].

## Enllaços externs

* Biografia al St. Louis Arxivat 2011-07-28 a Wayback Machine. (anglès)
* Perfil de jugador a la web de la MLS (anglès)
# Pxenakho

El riu Pxenakho - Пшенахо (rus) - és un riu del krai de Krasnodar, a Rússia, al Caucas occidental. Discorre completament pel raion de Tuapsé. És afluent per l'esquerra del riu Tuapsé.
Neix als vessants meridionals del Caucas occidental, entre les muntanyes Dva Brata i Semiglavaia, a l'oest de Bolxoie Pseüixko. Té 11 km de llargària i discorre predominantment en direcció oest. Travessa Màloie Pseüixko abans de desembocar a l'alçada de Gueórguiievskoie al riu Tuapsé.
# Angoville-au-Plain

Angoville-au-Plain és un municipi francès situat al departament de la Manche i a la regió de Normandia. L'any 2007 tenia 43 habitants.

## Demografia
### Població

El 2007 la població de fet d'Angoville-au-Plain era de 43 persones. Hi havia 16 famílies de les quals 4 eren unipersonals (4 homes vivint sols), 8 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 27 habitatges, 18 eren l'habitatge principal de la família, 6 eren segones residències i 3 estaven desocupats. 24 eren cases i 1 era un apartament. Dels 18 habitatges principals, 13 estaven ocupats pels seus propietaris i 5 estaven llogats i ocupats pels llogaters; 2 tenien dues cambres, 1 en tenia tres, 4 en tenien quatre i 11 en tenien cinc o més. 16 habitatges disposaven pel capbaix d'una plaça de pàrquing. A 9 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Angoville-au-Plain el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 8 |
| 4 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 31 persones, 18 eren actives i 13 eren inactives. De les 18 persones actives 15 estaven ocupades (10 homes i 5 dones) i 3 estaven aturades (1 home i 2 dones). De les 13 persones inactives 7 estaven jubilades, 4 estaven estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa d'hostatgeria i restauració.
L'únic servei als particulars que hi havia el 2009 era un restaurant.
L'any 2000 a Angoville-au-Plain hi havia 8 explotacions agrícoles que ocupaven un total de 292 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques d'Angoville-au-Plain a l'INSEE.
* Évolution et structure de la population Fitxa amb el detall de dades d'Angoville-au-Plain a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Sainte-Hélène (Ar Mor-Bihan)

Sainte-Hélène (en bretó Santez-Elen) és un municipi francès, situat a la regió de Bretanya, al departament d'Ar Mor-Bihan, entre els municipis de Nostang i Plouhinec. L'any 2006 tenia 1.112 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 628 | 662 | 661 | 957 | 1.007 | 906 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1978- | Emmanuel Giquel | |
# The Distillers

The Distillers és una banda de Punk rock formada el 1998. Està liderada per Brody Dalle que la va formar. La banda va realitzar els seus dos primers àlbums a l'Hellcat Records, propietat de Tim Armstrong de Rancid, abans de mudar-se a Sire, part de Warner Music Group.
Brody Dalle, és cantant i primera guitarra, Tony Bradley és el segon guitarrista, Andy Granelli és el bateria mentre que Ryan Sinn és baixista. Aquest dos darrers van abandonar la banda el 2005, en Ryan anunciant la seva sortida a la seva pàgina de MySpace.
El gener del 2007, Dalle va anunciar la dissolució de la banda i l'existència d'un nou projecte, anomenat Spinnerette, que va ser donat a conèixer en la primera meitat del 2007. The Distillers va ser inclosa en el soundtrack del videojoc per a la consola XBox Tony Hawk's Underground 2 amb el seu "Beat Your Heart Out", i per les consoles Playstation i Playstation2 en el videojoc Tony Hawk's Pro Skater 4, amb el seu tema "Seneca Falls".

## Discografia
### Àlbums

| Any | Àlbum | Discogràfica | US Billboard Peak | UK Album Chart |
| 1999 | The Distillers EP | Epitaph | | |
| 2000 | The Distillers | Hellcat | | |
| 2002 | Sing Sing Death House | Hellcat | | |
| 2003 | Coral Fang | Sire | 97 | 46 |
* Lloc web Oficial de Distillers Arxivat 2011-02-02 a Wayback Machine.
* Lloc web Oficial de Distillers en Epitaph Records
* Lloc web Oficial de Spinnerette
# Procesado 1040

Procesado 1040 és una pel·lícula en blanc i negre de l'Argentina dirigida per Rubén W. Cavallotti sobre el guió de Wilfredo Jiménez segons l'obra de Juan Carlos Patrón que es va estrenar el 4 de setembre de 1958 i que va tenir com a protagonistes a Narciso Ibáñez Menta, Walter Vidarte, Carlos Estrada i Juan Carlos Lamas. El director,el guionista, l'autor i el protagonista Vidarte són de nacionalitat uruguaiana. Fou seleccionada per participar en la selecció oficial del Festival Internacional de Cinema de Sant Sebastià 1959.

## Sinopsi

Per tallar la planta enfiladissa del seu veí un vell és portat a presó on sofreix tot tipus de vexacions i un lladregot el protegeix.

## Repartiment

* Narciso Ibáñez Menta …José Rossini
* Walter Vidarte …El Zorrito
* Carlos Estrada …Roberto Mayorga
* Juan Carlos Lamas …Maidana
* Tito Alonso …El Potrillo
* Pedro Buchardo …Policía
* Beto Gianola …Preso
* Alicia Bellán …Rossina
* Pascual Nacaratti …Policía
* Josefa Goldar …Doña María
* Enrique Kossi …Oficial
* Carlos Cotto …Comisario Rodríguez
* Luis Orbegoso …Fuentes
* Dora Patiño
* Ariel Absalón …Enrique Medina
* Mariela Reyes …Sra. Patiño
* Juan Buryúa Rey …Tulio
* Mónica Reinal
* Rafael Diserio …Vicente
* Francisco Audenino
* Mónica Grey …Sra. Medina
* Vicente Forastieri …Hombre de la billetera
* Roberto Bordoni
* Diego Marcote
* Cuello Barreda
* Hugo Mancini
* Claudio Lucero …Varela
* Martha Atoche
* Luis Capdevila
* Mariela Reyes
* Pascual Pellicciotta

## Comentaris

Manrupe y Portela escriuen:
| « | ”L'obra de Patró objecta el sistema carcerari i judicial. La pel·lícula subratlla aquesta indignitat amb rigor formal i visual, malgrat un final poc sincer. Vidarte va interpretar el mateix paper que en el teatre i és la revelació. Ibáñez Menta torna a encarnar a un ser torturat” | » |

## Referències

* ↑ Selecció de 1959 al web del Festival
* Manrupe, Raúl; Portela, María Alejandra. Un diccionario de films argentinos (1930-1995) pág. 477. Buenos Aires, Editorial Corregidor, 2001. ISBN 950-05-0896-6.

## Enllaços externs

* Informació sobre Procesado 1040 al web cinenacional
# Menno (Dakota del Sud)

Menno és una població dels Estats Units a l'estat de Dakota del Sud. Segons el cens del 2000 tenia 729 habitants.

## Demografia

Segons el cens del 2000, Menno tenia 729 habitants, 317 habitatges, i 199 famílies. La densitat de població era de 551,9 habitants per km².
Per edats la població es repartia de la següent manera: un 20,3% tenia menys de 18 anys, un 4% entre 18 i 24, un 18,1% entre 25 i 44, un 17,8% de 45 a 60 i un 39,8% 65 anys o més.
L'edat mediana era de 52 anys. Per cada 100 dones de 18 o més anys hi havia 81 homes.
La renda mediana per habitatge era de 26.750 $ i la renda mediana per família de 38.125 $. Els homes tenien una renda mediana de 23.194 $ mentre que les dones 18.750 $. La renda per capita de la població era de 14.668 $. Entorn del 7,7% de les famílies i el 9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Menno». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Menno». American Fact Finder. Oficina del Cens dels Estats Units, 12-01-2010.